CELEX: 22008D0120
Language: mt
Date: 2008-11-07 00:00:00
Title: Deċiżjoni tal-Kumitat Konġunt taż-ŻEE Nru 120/2008 tas- 7 ta' Novembru 2008 li temenda l-Anness XV (Għajnuna mill-Istat) tal-Ftehim dwar iż-ŻEE

18.12.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 339/111
               
            DEĊIŻJONI TAL-KUMITAT KONĠUNT TAŻ-ŻEE
      Nru 120/2008
      tas-7 ta' Novembru 2008
      li temenda l-Anness XV (Għajnuna mill-Istat) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XV għall-Ftehim kien emendat bid-Deċiżjoni tal-Kumitat Konġunt taż-ŻEE Nru 55/2007 tat-8 ta' Ġunju 2007 (1).
               
            
                  (2)
               
               
                  Regolament tal-Kummissjoni (KE) Nru 800/2008 tas-6 ta’ Awwissu 2008 li jiddikjara ċerti kategoriji ta’ għajnuna bħala kompatibbli mas-suq komuni skont l-Artikoli 87 u 88 tat-Trattat (Regolament għal Eżenzjoni Ġenerali Sħiħa) (2) għandu jiġi inkorporat fi-Ftehim.
               
            
                  (3)
               
               
                  Ir-Regolament (KE) Nru 800/2008 jħassar ir-Regolament tal-Kunsill (KEE) Nru 1628/2006 (3), li jinsab inkorporat fil-Ftehim u li konsegwentement għandu jitħassar taħt dan il-Ftehim.
               
            
                  (4)
               
               
                  Ir-Regolamenti tal-Kummissjoni (KE) Nri 68/2001 (4), 70/2001 (5), 2204/2002 (6), li huma inkorporati fil-Ftehim, skadew u allura għandhom jiġu kkanċellati mill-Ftehim,
               
            IDDEĊIEDA DAN LI ĠEJ:
      Artikolu 1
      L-Anness XV għall-Ftehim għandu jiġi emendat kif ġej:
      
                  (1)
               
               
                  It-testi tal-punti 1d (ir-Regolament tal-Kummissjoni (KE) Nru 68/2001), 1f (ir-Regolament tal-Kummissjoni (KE) Nru 70/2001), 1g (ir-Regolament tal-Kummissjoni (KE) Nru 2204/2002) u 1i (ir-Regolament tal-Kummissjoni (KE) Nru 1628/2006), inklużi l-intestaturi relatati, għandhom jiġu kkanċellati b’effett mill-1 ta’ Jannar 2009.
               
            
                  (2)
               
               
                  Dan li ġej għandu jiddaħħal wara l-punt 1i (ir-Regolament tal-Kummissjoni (KE) Nru 1628/2006):
                  “Għajnuna lill-intrapriżi żgħar u medji, riċerka, żvilupp, innovazzjoni, ħarsien ambjentali, investimenti reġjonali, intraprenditorija femminili, impjieg u taħriġ
                  
                              1j.
                           
                           
                              
                                 32008 R 0800: Ir-Regolament tal-Kummissjoni (KE) Nru 800/2008 tas-6 ta’ Awwissu 2008 li jiddikjara ċerti kategoriji ta’ għajnuna bħala kompatibbli mas-suq komuni skont l-Artikoli 87 u 88 tat-Trattat (ir-Regolament għal Eżenzjoni Ġenerali Sħiħa) (ĠU L 214, 9.8.2008, p. 3).
                              Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattazzjonijiet li ġejjin:
                              
                                          (a)
                                       
                                       
                                          Il-kliem ‘l-Artikolu 87 (1) tat-Trattat’ għandu jaqra ‘l-Artikolu 61(1) tal-Ftehim dwar iż-ŻEE’;
                                       
                                    
                                          (b)
                                       
                                       
                                          Il-kliem ‘l-Artikolu 87 u 88 tat-Trattat KE’ għandu jaqra ‘l-Artikoli 61 u 62 tal-Ftehim ŻEE’;
                                       
                                    
                                          (c)
                                       
                                       
                                          Il-kliem ‘l-Artikolu 87 (3) tat-Trattat’ għandu jaqra ‘l-Artikolu 61(3) tal-Ftehim dwar iż-ŻEE’;
                                       
                                    
                                          (d)
                                       
                                       
                                          il-kliem ‘l-Artikolu 87(3)(a) tat-Trattat’ għandu jinqara ‘l-Artikolu 61(3)(a) tal-Ftehim taż- ŻEE’;
                                       
                                    
                                          (e)
                                       
                                       
                                          il-kliem ‘l-Artikolu 87(3)(c) tat-Trattat’ għandu jinqara ‘l-Artikolu 61(3)(c) tal-Ftehim taż- ŻEE’;
                                       
                                    
                                          (f)
                                       
                                       
                                          Fir-rigward tal-Istati EFTA, il-kliem ‘l-Artikolu 88(3) tat-Trattat’ għandu jaqra ‘l-Artikolu 1(3) ta’ Parti 1 tal-Protokoll 3 tal-Ftehim ta' Sorveljanza u tal-Qorti’;
                                       
                                    
                                          (g)
                                       
                                       
                                          Il-kliem ‘kompatibbli mas-suq komuni’ għandu jinqara ‘kompatibbli mat-tħaddim tal-Ftehim taż-ŻEE’;
                                       
                                    
                                          (h)
                                       
                                       
                                          Il-kelma ‘Kummissjoni’ għandha tinqara ‘l-awtorità ta' sorveljanza kompetenti kif definita fl-Artikolu 62 tal-Ftehim ŻEE’;
                                       
                                    
                                          (i)
                                       
                                       
                                          It-terminu ‘reġistri Komunitarji’ għandu jinqara ‘reġistri fit-territorju kopert mill-Ftehim ŻEE’;
                                       
                                    
                                          (j)
                                       
                                       
                                          Il-kliem ‘l-Anness I tat-Trattat’ għandu jinqara ‘elenkat fl-Appendiċi ma’ dan l-Anness u kopert bl-ambitu tal-Ftehim taż-ŻEE’;
                                       
                                    
                                          (k)
                                       
                                       
                                          Il-kliem ‘finanzjament tal-Komunità’ għandu jinqara ‘finanzjament tal-Komunita jew taż-ŻEE’;
                                       
                                    
                                          (l)
                                       
                                       
                                          Referenzi għal-leġiżlazzjoni tal-Komunità ma jimplikawx li l-Istati EFTA huma obbligati li jikkonformaw mal-leġiżlazzjoni Komunitarja meta tali leġiżlazzjoni ma ġietx inkorporata fil-Ftehim.”
                                       
                                    
                        
            
                  (3)
               
               
                  Fl-intestatura tal-Appendiċi, il-kliem “1f(g)” għandu jiġi ssostitwit b’“1j(j)”.
               
            Artikolu 2
      It-testi tar-Regolament (KE) Nru 800/2008 fil-lingwa Iżlandiża u dik Norveġiża, li għandhom jiġu ppubblikati fis-Suppliment ŻEE ta’ Il-Ġurnal Uffiċjali ta’ l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fit-8 ta' Novembru 2008, bil-kundizzjoni li n-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippubblikata fis-Sezzjoni ŻEE u fis-Suppliment ŻEE ta’ Il-Ġurnal Uffiċjali ta' l-Unjoni Ewropea.
      
         Magħmula fi Brussell, 7 ta’ Novembru 2008.
         
            
               Għall-Kumitat Konġunt taż-ŻEE
            
            
               Il-President
            
            L-A.S.T. Prinz Nikolaus von LIECHTENSTEIN
         
      
      
         (1)  ĠU L 266, 11.10.2007, p. 15.
      
         (2)  ĠU L 214, 9.8.2008, p. 3.
      
         (3)  ĠU L 302, 1.11.2006, p. 29.
      
         (4)  ĠU L 10, 13.1.2001, p. 20.
      
         (5)  ĠU L 10, 13.1.2001, p. 33.
      
         (6)  ĠU L 337, 13.12.2002, p. 3.
      
         (*)  M'huma indikati l-ebda rekwiżiti kostituzzjonali.